OpenLLM-France/wikimedia huggingface dataset:
# Moritz Pasch

Moritz Pasch (1843-1930) va ser un matemàtic alemany conegut per haver estat el primer en exposar la geometria de forma purament axiomàtica.

## Vida i Obra

Pasch va començar estudiant química a la universitat de Breslau, però aviat es va canviar a les matemàtiques a suggeriment del seu professor, Heinrich Schröter, qui finalment li va dirigir la tesi doctoral (1865). Després d'un temps a Berlín, on va estudiar amb Weierstrass i Kronecker, va aconseguir la seva habilitació docent a la universitat de Giessen el 1870.
Tota la seva carrera acadèmica (1870-1911) es va desenvolupar en aquesta universitat, essent professor extraordinari a partir de 1873, professor titular a partir de 1875 i catedràtic a partir de 1888, en substitució del difunt Heinrich Baltzer. També va ser degà de la facultat el 1883 i rector de la universitat el 1893-94.
El 1911 es va retirar de la docència, però va continuar una activa recerca. Va morir lluny de Giessen, durant un viatge de vacances.
A Pasch li devem la primera axiomatització moderna de la geometria. En el seu llibre Vorlesungen über die neuere Geometrie (Lliçons sobre geometria moderna) (1882, 2a ed. 1926), basat en les classes que havia estat donant des de 1873, declara la seva intenció d'establir explícitament tots els conceptes i proposicions bàsiques de la geometria projectiva (axiomes), derivant-ne de ells tots els resultats de la disciplina de forma estrictament lògica i insistint en la idea que el conjunt d'axiomes ha de ser complet. En aquest aspecte és l'antecedent més directe de l'axiomatització (avui considerada canònica) feta per David Hilbert uns anys més tard (1899).

## Referències

* ↑ Seidenberg, 2008, p. Dictionary of Scientific Biography.
* ↑ Voelke, 2005, p. 394-395.
* ↑ Pollard, 2010, p. 1.
* ↑ Voelke, 2005, p. 296.
* ↑ Torretti, 1984, p. 210.
* ↑ Corry, 2004, p. 40.
* ↑ Pollard, 2010, p. 2.
* ↑ Kennedy, 1972, p. 133.

## Bibliografia

* Corry, Leo. David Hilbert and the Axiomatization of Physics (1898–1918) (en (anglès)). Kluwer Academic, 2004. ISBN 1-4020-2777-X.
* Kennedy, H.C. «The Origins of Modern Axiomatics: Pasch to Peano» (en (anglès)). The American Mathematical Monthly, Vol. 79, Num. 2, 1972, pàg. 133-136. ISSN: 0002-9890.
* Pollard, Stephen (ed.). Essays on the Foundations of Mathematics by Moritz Pasch (en (anglès)). Springer, 2010. ISBN 978-90-481-9415-5.
* Schlimm, Dirk «The correspondence between Moritz Pasch and Felix Klein» (en (anglès)). Historia Mathematica, Vol. 40, Num. 2, 2013, pàg. 183-202. ISSN: 0315-0860.
* Torretti, Roberto. Philosophy of Geometry from Riemann to Poincaré (en (anglès)). Reidel Publishing, 1984. ISBN 90-227-0920-3.
* Voelke, Jean-Daniel. Renaissance de la géométrie non euclidienne entre 1860 et 1900 (en (francès)). Peter Lang, 2005. ISBN 3-03910-464-0.

## Enllaços externs

* O'Connor, John J.; Robertson, Edmund F. «Moritz Pasch» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Seidenberg, A. «Pasch, Moritz». Complete Dictionary of Scientific Biography, 2008. [Consulta: 11 novembre 2017].
# Aibes

Aibes és un municipi francès, situat a la regió dels Alts de França, al departament del Nord. L'any 2006 tenia 361 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 224 | 199 | 238 | 284 | 355 | 370 | 358 | 356 | 378 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 335 | 344 | 350 | 349 | 333 | 349 | 348 | 331 | 301 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 298 | 299 | 304 | 321 | 314 | 352 | 327 | 358 | 371 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 321 | 314 | 323 | 339 | 400 | 385 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Jacques Debruyne | |
| 2008- | Patrick Petit | |
# HAP

«Hap o HAP» té aquests significats:
* Hidrocarbur aromàtic policíclic
* Hipertensió arterial pulmonar
* Hap o Apis (mitologia), déu solar, de la fertilitat, i funerari de la mitologia egípcia
# Dixenita

La dixenita és un mineral de la classe dels fosfats, que pertany al grup de l'hematolita.

## Característiques

La dixenita és un arsenat de fórmula química CuMn$_{14}$$^{2+}$Fe$^{2+}$(SiO₄)₂(As$^{5+}$O₄)(As$^{3+}$O₃)₅(OH)₆. Cristal·litza en el sistema trigonal. La seva duresa a l'escala de Mohs es troba entre 3 i 4.
Segons la classificació de Nickel-Strunz, la dixenita pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, grattarolaïta, cornetita, clinoclasa, arhbarita, gilmarita, allactita, flinkita, raadeïta, argandita, clorofenicita, magnesioclorofenicita, gerdtremmelita, hematolita, kraisslita, mcgovernita, arakiïta, turtmannita, carlfrancisita, synadelfita, holdenita, kolicita, sabel·liïta, jarosewichita, theisita, coparsita i waterhouseïta.

## Formació i jaciments

Va ser descoberta a Långban, localitat del municipi de Filipstad, a Värmland, Suècia. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Dixenite» (en anglès). Mindat. [Consulta: 11 maig 2019].
# Tarnobrzeg

Tarnobrzeg és una ciutat del sud-est de Polònia amb 48.837 habitants (2010). El 1999 va ser incorporada al Voivodat de Subcarpàcia. Abans era la capital del Voivodat de Tarnobrzeg.
# .fj

.fj is the domini territorial de primer nivell (ccTLD) per a Fiji.
Només és possible registrar en tercers nivells sota aquests subdominis de segon nivell:
* ac.fj
* biz.fj
* com.fj
* info.fj
* mil.fj
* name.fj
* net.fj
* org.fj
* pro.fj

## Enllaços externs

* informació IANA .fj
* .fj lloc de registre de dominis Arxivat 2003-03-20 a Wayback Machine.
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Roca Pertusa

L'acròpoli de Roca Pertusa és un antic centre religiós dels celtes. És a prop de la ciutat de Velaurs, al nord de Marsella i oest d'Ais de Provença, a la Provença-Alps-Costa Blava, una regió sota l'estat francés. A Roca Pertusa no hi havia cap edifici per albergar els fidels i era utilitzat com a santuari, on sols els sacerdots i les seues famílies residien. Fou destruït pels romans al 124 ae, i descobert per casualitat el 1860. La majoria de les excavacions s'hi efectuaren al 1923 per Henri de Gérin-Ricard

## Troballes

Oficialment, les troballes han estat datades del s. III aC. Aquesta edat ha estat establerta basant-se en l'expansió celta a l'àrea. La roba, però, i formes de les estàtues del jaciment suggereixen els s. VI o V ae. Aquestes estàtues destaquen per la posició asseguda, amb les cames encreuades de la mateixa manera que les estàtues tradicionals de Buda. Tant aquestes com el mateix santuari en pedra denoten la influència de l'art grec de la propera Massàlia (l'actual Marsella), una colònia hel·lena, ja que tant les cases com els temples celtes solien ser en fusta i a penes n'han deixat rastre.
Consta d'una plataforma de 50 m per 22 m pavimentada amb pedres planes que inclouen un parell de làpides reutilitzades, dividida al mig per una escala feta de carreus. Les parets a esquerra i dreta de l'escala formen una terrassa, probablement una de les diverses que originàriament enclouria el conjunt.
A la plataforma hi havia un portal, marc, o pòrtic amb pilars, de calcària. Aquests pilars tenen cavitats amb màscares de pedra, així com cranis humans autèntics, encastats. La llinda té tallats quatre caps de cavalls, i decoració pintada. A la part superior de la llinda s'alça una estàtua de calcària d'un ocell de 60 cm x 60 cm que es creia que seria una oca, però ara es pensa que probablement és una rapaç, una escultura de cap doble en calcària (0,2 m d'alt per 30 cm llarg) i dues estàtues sedents amb les cames encreuades a l'estil Buda (0,62 m alt).
Les primeres interpretacions arqueològiques el consideraren un santuari aïllat. Les troballes posteriors, de diversos estudis multidisciplinaris, suggereixen que es tractaria d'un conjunt d'aproximadament 0,5 hectàrees amb un santuari al nord, així com un baluard de protecció.
El lloc és important perquè proporciona evidència del culte celta "als caps" descrit en els relats grecs i romans.
El jaciment és a prop d'un altre santuari celtoromà a Entremont, que mostrava una decoració semblant d'estàtues de caps humans i equines, així com nínxols per encastar cranis als pilars. També se'n veuen l'Oppidum d'altres jaciments arqueològics propers d'aproximadament el mateix període històric.

## Bibliografia

* Li sanctuaire préromain de Roquepertuse à Velaux, per Henri de Gérin-Ricard (Marseille, 1929)
* L'art primitif méditerranéen de la vallée du Rhone, per Fernand Benoit (1955)
* Art et dieux de la Gaule, per Fernand Benoit (1969)
* "The Celtic Realms: The History and the Culture of the Celtics Peoples from Pre-History to the Norman Invasion", by Myles Dillon & Nora Chadwick (1967), pages 294-297.
# Sent Marian

Sent Marien (en francès Saint-Marien) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 186 habitants. Està integrada a la Communauté de communes du Pays de Boussac.

## Demografia

Evolució demogràfica :
| 1968 | 1975 | 1982 | 1990 | 1999 |
| 354 | 304 | 262 | 232 | 186 |

## Administració

Llista d'alcaldes :
| Període | Identitat | Partit |
| 1989-2001 | Albert Beuze | PCF |
| 2001-2008 | Paul Chevalier | |
| 2008- | Thierry Briault | PCF |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Montefusco

* Per a altres significats, vegeu «Montefusco (desambiguació)».
Montefusco és una comuna italiana de la província d'Avellino, a la regió de Campània. Està situada dalt d'un turó, amb la vall del riu Sabato als seus peus.

## Galeria fotogràfica

* Montefusco (1641-1702)
* El convent de Sant'Egidio (1625)
* L'església de San Bartolomeo (s. XI)
# Aiaz Mutalibov

Aiaz Mutalibov (àzeri: Ayaz Niyazi oğlu Mütəllibov) (Bakú, 12 de maig de 1938 - Bakú, 27 de març de 2022) va ser un polític àzeri, que va ser l'últim president de l'Azerbaidjan soviètic i el primer president de l'Azerbaidjan independent, elegit el 8 de setembre de 1991. És l'últim líder del Partit Comunista de l'Azerbaidjan durant l'era soviètica.
El 1963, Mutallibov es va afiliar al Partit Comunista de la Unió Soviètica. El 1977, va ser nomenat segon secretari del partit comunista local al districte de Narimanov de Bakú, i ministre d'indústria lleugera de la república el 1979. El 1982, es va exercir com a president de la Comissió Estatal de Planificació, i Primer vicepresident del Consell de Ministres de l'RSS d'Azerbaidjan, i el 1989 es va exercir com a president del Consell de Ministres. Un any després, mentre era a Moscou, va ser nomenat secretari general del Partit Comunista, càrrec que va exercir durant dos anys. Entre 1989 i 1991, va ser també diputat pel districte de Kubatly al Congrés de Diputats del Poble de l'URSS (organisme que havia reemplaçat el Soviet Suprem), així com membre del Politburó del PCUS entre 1990 i 1991.
Va morir als 83 anys el 27 de març del 2022 a Bakú, després d'una llarga malaltia.

## Referències

* ↑ «Former Azerbaijani President Ayaz Mutallibov dies at age 83».
* ↑ «The death of the first president of Azerbaijan», 27-03-2022. Arxivat de l'original el 20 de setembre 2022. [Consulta: 18 setembre 2022].
* 1 2 «Высшие органы государственной власти Азербайджанской ССР». Arxivat de l'original el 3 març 2019. [Consulta: 15 novembre 2015].
* ↑ «МУТАЛИБОВАяз Ниязи оглы», 17-01-2020. Arxivat de l'original el 2020-01-17. [Consulta: 29 març 2022].
* ↑ Новости, Р. И. А. «Умер первый президент Азербайджана Аяз Муталибов» (en rus), 20220327T2224. [Consulta: 29 març 2022].
* ↑ «Умер первый президент Азербайджана Аяз Муталибов» (en rus), 27-03-2022. [Consulta: 29 març 2022].
# Dixie (Washington)

Dixie és una concentració de població designada pel cens del comtat de Walla Walla a l'Estat de Washington. Segons el cens del 2000 tenia 220 habitants.

## Demografia

Segons el cens del 2000, Dixie tenia 220 habitants, 84 habitatges, i 63 famílies. La densitat de població era de 166,6 habitants per km².
Dels 84 habitatges en un 26,2% hi vivien nens de menys de 18 anys, en un 67,9% hi vivien parelles casades, en un 4,8% dones solteres, i en un 25% no eren unitats familiars. En el 20,2% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3.
Per edats la població es repartia de la següent manera: un 22,7% tenia menys de 18 anys, un 6,8% entre 18 i 24, un 25,5% entre 25 i 44, un 31,4% de 45 a 60 i un 13,6% 65 anys o més.
L'edat mediana era de 42 anys. Per cada 100 dones de 18 o més anys hi havia 104,8 homes.
La renda mediana per habitatge era de 33.125 $ i la renda mediana per família de 40.714 $. Els homes tenien una renda mediana de 29.583 $ mentre que les dones 19.000 $. La renda per capita de la població era de 24.650 $. Aproximadament el 7,1% de les famílies i el 9,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dixie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Dixie». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Teatre d'Òpera i Ballet Acadèmic Estatal de l'Azerbaidjan

El Teatre d'Òpera i Ballet Acadèmic Estatal de l'Azerbaidjan (àzeri: Axundov Adina Azərbaycan Dövlət Akademik Opera və Ballet Teatrı) és un teatre d'òpera a Bakú, Azerbaidjan. Va ser construït el 1911. El teatre va ser construït a petició de l'empresari milionari Daniel Mailov i finançat pel magnat multimilionari azeri Zeynalabdin Taghiyev. Segons una llegenda urbana, Mailov i el seu germà no van ser convidats al ball d'inauguració de la casa d'un famós cantant d'òpera de Bakú la nova casa (ara la seu de SOCAR) va ser una de les peces més destacades de l'arquitectura de la ciutat . Per tant, els Mailovs van decidir erigir un edifici de la seva propietat superant la falta de tacte de la cantant. El 1910, la famosa soprano russa Antonina Nezhdanova va visitar Bakú donant diversos concerts en diferents clubs i llocs d'espectacles. Segons el promès, Taghiyev va pagar totes les despeses. La inauguració oficial del Teatre dels Mailovs estava programat en 28 de febrer de 1911.

## Vegeu també

* Llista de teatres d'òpera més importants
* Teatre
* Òpera

## Referències

* ↑ «Informació sobre el teatre» (en anglès). [Consulta: 7 novembre 2014].

## Enllaços externs

* Teatre d'Òpera i Ballet Acadèmic Estatal de l'Azerbaidjan - Lloc web oficial (àzeri)
# Roberto Ouro Vázquez

Roberto Ouro Vázquez (Palas de Rei, província de Lugo, 1900 - la Corunya, 1975) fou un advocat i polític gallec. Llicenciat en dret i militant d'Izquierda Republicana, a les eleccions generals espanyoles de 1936 fou elegit diputat per la província de Lugo pel Front Popular.

## Enllaços externs

* Fitxa del Congrés dels Diputats (castellà)
# Google Workspace Marketplace

Google Workspace Marketplace (anteriorment Google Apps Marketplace i després G Suite Marketplace) és un producte de Google Inc. És una botiga en línia dissenyada per a ajudar la gent i les organitzacions a descobrir, comprar, i implementar aplicacions web integrades i compatibles amb Google Workspace (Gmail, Google Docs, Google Sites, Google Calendar, Google Contacts, etc.) i amb programari de tercers. Algunes aplicacions són gratis, d'altres són de pagament. Les aplicacions estan basades en l'API de Google o en el Google Apps Script. Els administradors de Google Apps poden administrar un únic directori amb els usuaris i les aplicacions de la mateixa interfície unificada com Google Apps, amb les conseqüents reducció de costos fixos i millores de seguretat. També funciona com a directori de serveis professionals associats a Google Apps.

## Referències

* ↑ «Choose your Google Workspace edition - Google Workspace Admin Help». [Consulta: 4 abril 2022].
* ↑ Thomas, Keir. «Google Apps Marketplace Turns One: Where Are the 'Killer' Apps?». PCWorld, 11-03-2011. [Consulta: 5 març 2013].

## Enllaços externs

* Google Workspace Marketplace - Lloc web oficial
# Al-Fayd ibn Abi-Sàlih

Abu-Jàfar al-Fayd ibn Abi-Sàlih Xirawayh, més conegut com a al-Fayd ibn Abi-Sàlih (mort vers 790) fou visir del califa abbàssida al-Mahdí. Era fill d'un cristià de Nishapur on va néixer. Després de destacar en alguns càrrecs, fou nomenat wazir o visir per al-Mahdí en el lloc de Yaqub ibn Dàwud, al qual havia destituït (782). Va restar al càrrec fins al 785, sota el califa següent, al-Hadi (785-786), però aquest el va substituir al cap de poc temps. Posteriorment encara apareix en funcions de poca rellevància. Va morir entre el 789 i el 790.

## Bibliografia

* Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Habitatges al carrer Joan Maragall, 56-70 (Sant Feliu de Llobregat)

Els Habitatges al carrer Joan Maragall, 56-70 és una obra de Sant Feliu de Llobregat (Baix Llobregat) protegida com a Bé Cultural d'Interès Local.

## Descripció

Mostra representataiva del valor, com a conjunt, del carrer. Edificis diversos amb elements i materials diferents que, pel fet de respondre a tipologies similars, tenen un cert caràcter unitari. En el conjunt hi ha un repertori de solucions constructives que es prenen com a model en la recuperació del nucli antic de Sant Feliu.

## Referències

* ↑ «Habitatges al carrer Joan Maragall, 56-70». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
# Alison Knowles

Alison Knowles (Nova York, 29 d'abril de 1933) és una artista estatunidenca, reconeguda per ser una de les principals integrants del col·lectiu Fluxus. Graduada a l'Institut de Belles Arts Pratt de Brooklyn, la seva trajectòria s'inicià al voltant de l'expressionisme abstracte, però durant els anys 60 es decantà cap a l'art figuratiu, amb referències a elements de la vida quotidiana, com les mongetes, sabates, llibres o peixos.
La seva obra és característica per l'elaboració d'actuacions artístiques a partir del so, instal·lacions, actuacions i publicacions, entre d'altres.

## Referències

* ↑ «Alison Knowles». Gran Enciclopèdia Catalana. Barcelona: Grup Enciclopèdia Catalana.
# Mt. Washington, des del llac Sebago

El Mont Washington, des del llac Sebago, que té per títol original en anglès Mt.Washington from Lake Sebago, Maine, és el tema de diverses obres de Jasper Francis Cropsey. Cropsey fou un important pintor paisatgista estatunidenc de l'Escola del Riu Hudson.

## Introducció

Al llarg de la seva carrera artística com a pintor, J.F.Cropsey va realitzar les seves obres basant-se tant en les tècniques, en els models de composició, com en les temàtiques dels seus companys, com a models per anar definint el seu propi estil pictòric. En la seva primera etapa va imitar Thomas Cole, la qual cosa es va palesa en obres com High Torne Mountain (1850). En una segona etapa, J.F.Cropsey va adaptar les formes de composició d'aquells anys de Frederic Edwin Church, realitzant diverses obres de mida gran i imatges més espectaculars.
El 1869, va traslladar-se amb la seva família a una casa que va dissenyar a Warwick (Estat de Nova York). Va reviure la seva pràctica d'arquitecte i va experimentar amb una varietat d'estils de paisatge, alguns tan detallats i vigorosament representats com els de la seva primera etapa, altres amb formes més generalitzades i amb grans extensions obertes de celatge i aigua.
Durant la dècada dels 70, Cropsey va experimentar l'ultim gran canvi estilístic en la seva carrera, ara infuenciat per Sanford Robinson Gifford i per John Frederick Kensett, acostant-se al Luminisme nord-americà. Va reduir els aspectes narratius de les seves composicions i va emfatitzar la serenitat de la Natura, realitzant imatges homogènies i lliures de conflictes.

## Tema de l'obra

El llac Sebago és el llac més profund i el segon més gran de l'estat de Maine, al Comtat dels Estats Units de Cumberland. El llac té 96 metres de profunditat en el seu punt més profund, amb una profunditat mitjana de 31 metres, cobreix uns 117 km² de superfície, té una longitud mitjana de 23 km i una longitud de costa d'aproximadament 169 km. La superfície està a uns 82 metres sobre el nivell del mar, de manera que el fons del llac es troba per sota del nivell del mar.

## Anàlisi de l'obra

Aquesta obra és important, perquè permet mostrar el pas de Jasper Francis Cropsey cap al seu darrer gran canvi estilístic. Tot i que encara no es pugui considerar una obra plenament luminista, és evident la gran importància donada a la llum, més propensa a amarar-ho tot, i al celatge, a l'horitzó i a l'aigua del llac, que tenen una importància que no tenien a les anteriors etapes d'aquest artista.

## Referències

* ↑ Howat, John K. op. cit. (en anglès), p. 214-215.
* ↑ Howat, John K. op. cit. (en anglès), p. 215.
* ↑ Howat, John K. op. cit. (en anglès), p. 215-216.
* ↑ «Sebago Lake» (en anglès). Portland Water District. [Consulta: 25 agost 2020].
* ↑ Howat, John K. op. cit. (en anglès), p. 216.

## Bibliografia

* HOWAT, John K.; American Paradise, The World of the Hudson River School ; Ed. The Metropolital Museum of Art-1987; ISBN 0-87099-496-4
* MINKS, Louise; The Hudson River School ; Knickerbocker Press; New York-1998; ISBN 1-57715-041-4